Propuneri de amendamente la **Proiectul de lege PLx 132/20.02.2017 privind aprobarea Ordonanţei de urgenţă a Guvernului nr. 85/2016 pentru modificarea şi completarea Ordonanţei de urgenţă a Guvernului nr. 23/2008 privind pescuitul şi acvacultura**

|  |  |  |
| --- | --- | --- |
| **Text în vigoare** | **Text propus** | **Expunere de motive** |
| La articolul 1 alineatul (2), litera  l) se modifică şi va avea următorul  cuprins:  "***l)*** *concesionarea/închirierea în*  *domeniul piscicol;"* | La articolul 1 alineatul (2), litera  litera l) se modifică și va avea următorul cuprins:  "***l)*** *concesionarea/închirierea /****privatizarea*** *în domeniul piscicol;"* | Din punct de vedere instituțional ANPA operează ca proprietar de facto în numele statului deși are numai atribuție de control. Atâta timp cât legislația în vigoare în domeniul privatizării recunoaște agentului economic posibilitatea unui volum de investiții în activele amenajării piscicole, prin eliminrea acestei prevederi dintre atribuțiile ANPA, se blochează practic integrarea în circuitul economic al acestor amenajări prin restricționarea accesului la credite și asigurări. În cadrul POPAM există posibilitatea ca agenții economici să acceseze fondurile europene prin aport în natură de până la 50% din valoarea solicitată prin proiect. În acest moment există un vid legislativ în ceea ce privește finalizarea procesului de privatizare în domeniul piscicol.  În acest an s-a constatat că investitorii care și-au asumat un volum mare de investiții nu pot participa la finanțarea prin POPAM – deși au fost deschise două apeluri pe Măsura 2.2. investiții productive în acvacultură, până acum nu s-a aprobat niciun proiect, iar în urma discuțiilor cu reprezentanți DGP-AMPOPAM se constată și un interes foarte scăzut în accesarea acestor fonduri care reprezintă aprozimativ jumătate din fondurile nerambursabile.  Trebuie să înțelegem că, dacă până la 31.12.2018 România nu va atrage cel puțin 25% din fondurile alocate, va intra în procedura de suspendare și dezangajare a fondurilor. |
| La articolul 2, punctele 23, se modifică şi vor avea următorul cuprins:  " 23. prelucrare peşte - procesul prin care peştele a fost pregătit pentru comercializare. Aceasta include filetarea, ambalarea, punerea în conserve, congelarea, afumarea, sărarea, prepararea, marinarea, uscarea sau pregătirea peştelui pentru comercializare în orice altă manieră; | La articolul 2, punctele 23, se modifică şi vor avea următorul cuprins  *"*23.Prelucrarea/procesarea produselor rezultate din pescuit sau din acvacultură - ansamblul operaţiunilor care modifică în mod semnificativ produsul inițial, inclusiv prin încălzire, afumare, sărare, coacere, uscare, marinare, extragere, extrudare sau o combinație a acestor procedee;"  23.1 Produse neprelucrate înseamnă produsele alimentare care nu au fost prelucrate și include produsele care au fost divizate, separate, tranșate, decupate, dezosate, tocate, jupuite, măcinate, tăiate, curățate, decorticate, măcinate, răcite, înghețate, congelate sau decongelate;" | În conformitate cu **REGULAMENTUL (CE) NR. 852/2004** AL PARLAMENTULUI EUROPEAN ȘI AL CONSILIULUI din 29 aprilie 2004 privind igiena produselor alimentare, actualizat, ale cărui definiții sunt considerate valabile si pentru **Regulamentul (UE) nr. 1379/2013** al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului  "Articolul 2 - Definiții  (1) În sensul prezentului regulament:  [...]  (m) **prelucrare** înseamnă orice acțiune care modifică în mod semnificativ produsul inițial, inclusiv prin încălzire, afumare, sărare, coacere, uscare, marinare, extragere, extrudare sau o combinație a acestor procedee;  (n) **produse neprelucrate** înseamnă produsele alimentare care nu au fost prelucrate și include produsele care au fost divizate, separate, tranșate, decupate, dezosate, tocate, jupuite, măcinate, tăiate, curățate, decorticate, măcinate, răcite, înghețate, congelate sau decongelate;  (o) **produse prelucrate** însemnă produsele alimentare care rezultă prin prelucrarea produselor neprelucrate. Aceste produse pot să conțină ingrediente necesare fabricării lor sau care le conferă caracteristici specifice." |
| **La articolul 4, alineatul (3) se**  **modifică şi va avea următorul**  **cuprins:**  "(3) Agenţia Naţională pentru Pescuit şi Acvacultură areurmătoarele atribuţii:  c) administrează terenurile pe care sunt amplasate amenajările piscicole aparţinând domeniului public al statului, inclusiv lacurile de acumulare care au drept folosinţă unică piscicultura, prin derogare dela prevederile art. 4 alin. (2) din Legea apelor nr. 107/1996, cumodificările şi comple ulterioare, şi de la prevederile Ordonanţei de urgenţă aGuvernului nr. 107/2002 privind înfiinţarea Administraţiei Naţionale «Apele Române», aprobată cu modificări prin Legea nr. 404/2003, cu modificările şi completările ulterioare;  […]  f) concesionează/închiriază lacurilede acumulare care au folosinţăunică piscicultura, în conformitate cu prevederile legale în vigoare; | *La art. 4, alineatul (3) se modifică și va avea următorul cuprins:*  *Se introduce lit. b1) care va avea următorul cuprins:*  *”b1) privatizează societățile comerciale cu profil piscicol și amenajările piscicole pe care le are în portofoliu, în conformitate cu prevederile legale cu privire la privatizare”*  *Literele c) si f) se modifică și vor avea următorul cuprins:*  *c) administrează terenurile pe care sunt amplasate amenajările piscicole aparţinând domeniului public al statului, inclusiv lacurile care au ca funcțiune și acvacultura/piscicultura, prin derogare de la prevederile art. 4 alin. (2) din Legea apelor nr. 107/1996, cu modificările şi completările ulterioare, şi de la prevederile Ordonanţei de urgenţă a Guvernului nr. 107/2002 privind înfiinţarea Administraţiei Naţionale «Apele Române», aprobată cu modificări prin Legea nr. 404/2003, cu modificările şi completările ulterioare;*  *[…]*  *f) concesionează/închiriază lacurile care au ca funcțiune și acvacultura /piscicultura, în conformitate cu prevederile legale în vigoare;* | În conformitate cu Art. II alin. (2) din O.U.G. nr. 23/2008 privind pescuitul și acvacultura, în forma inițială, ANPA a preluat cu titlu gratuit, de la ADS, pachetele de acțiuni la societățile comerciale cu profil piscicol cu scopul de a exercita prerogativele de acționar în numele statului, pe baza unui protocol aprobat prin ordin al ministrului agriculturii, pădurilor și dezvoltării rurale.  Totodată a preluat în patrimoniul său și activele aferente amenajărilor piscicole.  Considerându-se a fi o prioritate, procesul de privatizare al societăților comerciale cu profil piscicol a existat dintotdeauna în legislația privind pescuitul și acvacultura. ANPA, fiind un organism de control, nu are atribuții în gestionarea și exploatarea amenajărilor piscicole.  Atâta timp cât ANPA a preluat de la ADS ”terenurile pe care sunt amplasate amenajările piscicole, precum și alte terenuri aferente amenajărilor piscicole” este necesar să se confere și atribuția de administrare a acestora.   1. Nu există lacuri de acumulare care au drept unică folosinţă piscicultura, ci amenajări piscicole. 2. Legea 107/1996 “Legea Apelor” cu modificările şi completările ulterioare la art. 62 prevede: “(1)Lacurile de acumulare vor fi proiectate ca lucrări cu folosinţa complexă pentru a asigura alimentarea cu apă pentru populaţie, industrie şi irigaţii, producerea de energie electrica, apărarea împotriva inundaţiilor, piscicultură şi agrement. |
| Articolele 43 pct 6. se modifică şi va avea următorul cuprins:  Art. 43  **6)** Instituţiile publice, precum şi  societăţile comerciale cu capital  majoritar de stat, deţinătoare de  amenajări piscicole, în înţelesul  prezentei ordonanţe de urgenţă, au  obligaţia de a comunica anual,  până la data de 30 noiembrie,  Agenţiei Naţionale pentru Pescuit şi  Acvacultură inventarul  amenajărilor piscicole de orice tip  care sunt utilizate sau pot fi  utilizate pentru desfăşurarea  activităţii de acvacultură. | *Art. 43 pct.6 se modifică și va avea următorul cuprins:*  *”6) Instituțiile publice,* ***regiile autonome, unitățile administrativ-teritoriale****, precum și societățile comerciale cu capital majoritar de stat, deținătoare de amenajări piscicole, au obligația de a comunica anual, până la data de 30 noiembrie, Agenției Naționale pentru Pescuit și Acvacultură inventarul amenajărilor piscicole de orice tip care sunt utilizate sau pot fi utilizate pentru desfășurarea acticității de acvacultură”* | Directiva Apei nr. 60/2006 prevede la art.9 – *plata cheltuielilor serviciului cu apa se face pe principiul „ poluatorul plătește”*  *Acvacultura extensivă este furnizor de servicii de mediu, contribuind la atingerea obiectivului de păstrare a biodiversității zonelor umede.*  O bună parte a amenajărilor piscicole se află în proprietatea/administrarea unităților administrativ-teritoriale/regiilor autonome, drept pentru care acestea trebuie incluse în obligația de comunicare, cu atât mai mult cu cât ANPA are ca atribuție colectarea, gestionarea și diseminarea datelor statistice în vederea punerii în aplicare a politicii commune de pescuit. |
|  | *După art. 45 se introduc următoarele articole:*  *“Art. 451Ȋn vederea identificării şi înscrierii în Registrul Unităţilor de Acvacultură a tuturor capacităţilor de producţie, autorităţile publice locale, judeţene şi centrale care deţin sau administrează amenajări piscicole aşa după cum sunt definite în art. 2, pct. 2 din prezenta lege, sunt obligate să comunice Agenţiei Naţionale pentru Pescuit şi Acvacultură lista acestora, în termen de 90 de zile de la intrarea în vigoare a prezentei.*  *Art. 452Ȋn cazul habitatelor piscicole naturale, aşa după cum sunt definite în art. 2, pct. 3 din prezenta lege, administratorii acestora sunt obligaţi să identifice şi să comunice Agenţiei Naţionale pentru Pescuit şi Acvacultură lista perimetrelor identificate în care se poate practica acvacultura.*  *Art. 453 Listele menţionate mai sus vor cuprinde datele de identificare ale amenajărilor piscicole sau ale perimetrelor în care se desfăşoară sau se pot desfăşura activităţi de acvacultură.”* | 1.REGULAMENTUL (UE) NR. 1380/2013 AL PARLAMENTULUI EUROPEAN ȘI AL CONSILIULUI din 11 decembrie 2013 privind politica comună în domeniul pescuitului,  *“Art. 34 Promovarea acvaculturii sustenabile;*  2.COMUNICARE A COMISIEI CĂTRE PARLAMENTUL EUROPEAN, CONSILIU, COMITETUL ECONOMIC ȘI SOCIAL EUROPEAN ȘI COMITETUL REGIUNILOR- Orientări strategice pentru dezvoltarea sustenabilă a acvaculturii în UE  “*3.2. Asigurarea dezvoltării sustenabile și a creșterii acvaculturii prin intermediul amenajării coordonate a teritoriului*  3.PLANUL STRATEGIC NAȚIONAL MULTIANUAL PRIVIND ACVACULTURA 2014-2020 aprobat prin Ordinul MADR nr. 715/24.04.2015 :   * 1. “*Obiectivul Strategic 1 (OS1) Stabilirea potențialului productiv alacvaculturii din România*” are ca indicatori de realizare *“-actualizarea Registrului Unităților deAcvacultură; -cadastrarea și intabularea tuturor fermelor deacvacultură*.”   2. “*Obiectivul Strategic 2 (OS2) Identificarea zonelor optime pentruacvacultură”* are ca indicatori de realizare: *“-zonarea acvaculturii; -dezvoltarea mariculturii*.” |
| Articolul 461 se modifică  şi va avea următorul cuprins:  **Art. 461.**  **(1)** Valorificarea activelor şi  amenajărilor piscicole aflate în  domeniul public/privat al statului  se face, după caz, prin  concesionare, arendare, închiriere  sau alte forme prevăzute de lege.  **(2)** Pentru impulsionarea dezvoltării  acvaculturii, terenurile proprietate  privată a statului pe care sunt  construite amenajări piscicole, cu  excepţia celor prevăzute în  Legea nr. 45/2009 privind  organizarea şi funcţionarea  Academiei de Ştiinţe Agricole şi  Silvice «Gheorghe Ionescu Şişeşti»  şi a sistemului de cercetare-dezvoltare din domeniile  agriculturii, silviculturii şi industriei  alimentare, cu modificările şi  completările ulterioare, se vor  concesiona conform prevederilor  legale în vigoare, inclusiv  proprietarilor de active." | *Art. 461 se modifică și va avea următorul cuprins:*  ***”(1)*** *Valorificarea activelor amenajărilor piscicole aflate în proprietatea statului se face, prin vânzare, în conformitate cu legile privatizării.*  ***(2)*** *Terenurile pe care sunt amplasate amenajările piscicole, precum și terenurile aferente acestora, din domeniul public/privat al statului, vor fi atribuite direct spre concesionare investitorilor care au cumpărat acțiuni sau active ce implică necesitatea exploatării unui teren cu destinație agricolă, cu excepţia celor prevăzute în Legea nr. 45/2009 privind organizarea şifuncţionarea Academiei de Ştiinţe Agricole şi Silvice «Gheorghe Ionescu Siseşti»şi a sistemului de cercetare-dezvoltare din domeniile agriculturii, silviculturii şi industriei alimentare, cu modificările şi completările ulterioare”.*  ***3)*** *Terenurile proprietate privată a statului pe care sunt construite amenajări piscicole, inclusiv instalaţiile speciale amplasate pe uscat, se vor vinde direct proprietarilor activelor.*  ***(4)*** *Preţul de vânzare al terenului va fi preţul pieţei stabilit pe baza unui raport de evaluare, întocmit de un evaluator autorizat.*  ***(5)*** *Preţul de vânzare al terenului se poate achita în rate de către proprietarii activelor în următoarele condiţii:*  *a) avans 20% din preţul de vânzare;*  *b) rate semestriale eşalonate pe un termen de până la 10 ani;*  *c) perceperea unei dobânzi anuale la nivelul ratei lunare a dobânzii de referinţă a Băncii Naţionale a României de la data plăţii.*  ***(6)*** *Administratorul terenului în numele statului va solicita cumpărătorului constituirea de garanţii pentru asigurarea plăţii:*  *a) scrisoare de garanţie emisă de o bancă comercială; sau*  *b) constituirea unei ipoteci pe terenul care face obiectul vânzării, până la achitarea în totalitate a plăţii.* | Modul de privatizare a pisciculturii a condus la un paradox, fermierii sunt proprietari pe nişte active amplasate pe terenul statului. Ei nu pot utiliza aceste active în relaţiile de creditare bancară din două motive: terenul pe care sunt amplasate nu le aparţine şi proprietarul terenului – Statul Român, nu l-a întabulat.  Pe de altă parte şi în procedura vânzării şi în cea a concesionării prioritate trebuie să aibă cel care deţine activele, deoarece, pe lângă faptul că altfel ne vom trezi că unul deţine digurile şi altul terenul, blocând total activitatea, categoria de folosință luciu de apă fiind dată de existența acestor active – diguri, canale, stăvilare.  Pe de altă parte pentru impulsionarea activităţii de acvacultură amenajările piscicole trebuie să intre în circuitul civil/economic pentru a permite disponibilizarea resurselor pentru investiţii.  Pentru continuarea procesului de vanzare a terenurile proprietate privată a statului, pe care sunt construite amenajări piscicole, inclusiv instalaţiile speciale amplasate pe uscat, este necesar sa se reintroduca Art. 461 din Legea 317/2009, modificat de OUG 85/2016. Sunt proprietari de active, care au facut demersurile legale pentru cumpararea terenurile proprietate privată a statului, pe care sunt construite amenajări piscicole, inclusiv instalaţiile speciale amplasate pe uscat, in termen legal, dar au fost amânați si refuzati pe motive nelegale și abuzive, până la modificarea acestui articol, din OUG 85/2016. |
| Art. II  (1) Lista lacurilor de acumulare care au ca unică folosinţă activitatea de piscicultură şi care trec din administrarea Administraţiei Naţionale "ApeleRomâne" în administrarea Agenţiei Naţionale pentru Pescuit şiAcvacultură se aprobă prinhotărâre a Guvernului în termen de60 de zile de la data intrării învigoare a prezentei ordonanţe deurgenţă.  (2) Protocolul de predare-preluarea lacurilor de acumulare care au caunică folosinţă activitatea depiscicultură se va încheia întrepărţile interesate în termen de 30de zile de la data intrării în vigoarea hotărârii Guvernului prevăzute laalin. (1). | Art. II  *(1) Lista bunurilor imobile aparținând domeniului public al statuluipe care se află cuvetele lacurilor și care au ca funcțiune și acvacultură/piscicultură și care trec din administrarea Administraţiei Naţionale "Apele Române" în administrarea Agenţiei Naţionale pentru Pescuit şi Acvacultură se aprobă prin hotărâre a Guvernului în termen de 60 de zile de la data intrării în vigoare a prezentei legi.*  *(2) Protocolul de predare-preluarea a terenurilor aparținând domeniului public al statului pe care se află amplasate cuvetele lacurilor care au ca funcțiune și activitatea de acvacultură/piscicultură se va încheia între părţile interesate în termen de 30 de zile de la data intrării în vigoare a hotărârii Guvernului prevăzute la alin. (1)”.* | Potrivit avizului negativ acordat de către Ministerul Justiției asupra proiectului de H.G. pentru modificarea și completarea H.G. nr. 632/2007 privind aprobarea închirierii unor bunuri, proprietate public a statului, aflate în administrarea Administrației Naționale ”Apele Române”: ”*Responsabilitatea privind definirea și implementarea politicii referitoare la conservarea și administrarea resurselor acvatice vii existente în habitatele piscicole naturale, la acvacultură, la procesarea și organizarea pieței produselor pescărești …, revine Ministerului Agriculturii și Dezvoltării Rurale, prin Agenția Națională pentru Pescuit și Acvacultură”.* |
|  | *Se introduce Pct. III, care va avea următorul cuprins:*  *“ Se atestă apartenența la domeniul privat al statului a terenurilor, pe care se află amplasate amenajarile piscicole, stabilite prin Inventarele întocmite și certificate de catre Comisiile speciale – constituite prin Ordinul comun al M.A.A.P. nr. 266/2001 și al M.A.P. nr. 482/2001, emis în baza Legii nr.268/2001* | Pentru cadastrarea și intabularea terenurilor din domeniul privat al statului, este necesară atestarea “Inventarului terenurilor cu destinatie agricolă aparținând domeniului privat al statului, pe care se află amplasate amenajarile piscicole”. |